L 290/442
LT
Europos Sąjungos oficialusis leidinys
2022 11 10
Sutrumpintos 1 tipo bandymo procedūros bandymų seka, kaip aprašyta šio priedo 3.4.2, 3.4.3 ir 3.4.4.2 punktuose, ir atitinkama ĮEEKS įkrovos būsena vaizduojamos šio priedo 1 priedėlio A8.App1/7 pav.
3.4.2.
Kondicionavimas iki bandymo Transporto priemonė paruošiama pagal šio priedo 4 priedėlio 3 dalies procedūras.
3.4.3.
Vairuotojo pasirenkamo režimo parinkimas Transporto priemonėms su vairuotojo pasirenkamu režimo sąlygomis bandymo režimas parenkamas pagal šio priedo 6 priedėlio 4 dalį.
3.4.4.
PEV 1 tipo bandymo procedūros
3.4.4.1.
Nuoseklaus ciklo 1 tipo bandymo procedūra
3.4.4.1.1.
Greičio grafikas ir pertraukos Bandymas atliekamas važiuojant nuoseklius taikomus bandymų ciklus, kol pagal šio priedo 3.4.4.1.3 punktą įvykdomas nutraukimo kriterijus.
Pertraukas vairuotojui ir (arba) operatoriui leidžiama daryti tik tarp bandymų ciklų, visa pertraukos trukmė turi būti ne ilgesnė kaip 10 min.
Pertraukos metu galios pavara turi būti išjungta.
3.4.4.1.2.
ĮEEKS srovės ir įtampos matavimas Nuo bandymo pradžios iki nutraukimo kriterijaus įvykdymo visų ĮEEKS elektros srovė matuojama pagal šio priedo 3 priedėlį ir elektros įtampa nustatoma pagal šio priedo 3 priedėlį.
3.4.4.1.3.
Nutraukimo kriterijus Nutraukimo kriterijus įvykdomas tada, kai transporto priemonė 4 ar daugiau sekundžių iš eilės viršija nustatyto greičio grafiko leidžiamąją nuokrypą, kaip nurodyta B6 priedo 2.6.8.3.1.2 punkte.
Akcelera­ toriaus valdiklis turi būti neaktyvus.
Transporto priemonė visiškai sustabdoma per 60 sekundžių.
3.4.4.2.
Sutrumpinta 1 tipo bandymų procedūra
3.4.4.2.1.
Greičio grafikas Sutrumpintą 1 tipo bandymo procedūrą sudaro du dinaminiai segmentai (DS1 ir DS2), suderinti su dviem pastovaus greičio segmentais (CSSM ir CSSE), kaip parodyta A8/2 pav.
A8/2 pav.
Sutrumpintos 1 tipo bandymo procedūros greičio grafikas